CELEX: 32020D1575
Language: hr
Date: 2020-10-27 00:00:00
Title: Odluka (EU) 2020/1575 Europske središnje banke od 27. listopada 2020. o procjeni i daljnjem postupanju u vezi s informacijama o povredama prijavljenim putem alata za prijavu kada je prijavljena osoba visoki dužnosnik ESB-a (ESB/2020/54)

29.10.2020   
               
               
                  HR
               
               
                  Službeni list Europske unije
               
               
                  L 359/14
               
            
         ODLUKA (EU) 2020/1575 EUROPSKE SREDIŠNJE BANKE
         od 27. listopada 2020.
         o procjeni i daljnjem postupanju u vezi s informacijama o povredama prijavljenim putem alata za prijavu kada je prijavljena osoba visoki dužnosnik ESB-a (ESB/2020/54)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Statut Europskog sustava središnjih banaka i Europske središnje banke, a posebno njegov članak 12. stavak 3.,
         budući da:
         
                     (1)
                  
                  
                     Politika prijavljivanja nepravilnosti Europske središnje banke (ESB) nedavno je unaprijeđena u etičkom okviru ESB-a (1). Informacije o povredama prijavljenim putem interne platforme za prijavljivanje koju je za ovu svrhu uspostavio ESB („alat za prijavu”) može se odnositi na visoke dužnosnike ESB-a, odnosno dužnosnike iz članka 1. stavka 1., 2. i 4. Kodeksa ponašanja za visoke dužnosnike Europske središnje banke (2).
                  
               
                     (2)
                  
                  
                     Da bi bila učinkovita, ESB-ova politika prijavljivanja nepravilnosti trebala bi osigurati detaljnu procjenu i praćenje svih prijava dostavljenih putem novog alata za prijavu. Ta procjena i daljnje postupanje trebali bi se provoditi u skladu s usklađenom procedurom za koju je odgovorno imenovano nadležno tijelo.
                  
               
                     (3)
                  
                  
                     Prikladno je odrediti postupa koji će se primjenjivati na procjenu i daljnje postupanje u vezi s informacijama o povredama prijavljenim putem alata za prijavu, kada se prijava odnosi na visokog dužnosnika ESB-a kao osobu koja je počinila povredu ili osobu s kojom je ta osoba povezana.
                  
               
                     (4)
                  
                  
                     Kako bi se osigurala nesmetana provedba unaprijeđenog okvira i izbjegla pravna nesigurnost u vezi s procjenom i daljnjim postupanjem u vezi s informacijama o povredama prijavljenim putem alata za prijavu, kada se prijava odnosi na visokog dužnosnika ESB-a kao osobu koja je počinila povredu ili osobu s kojom je ta osoba povezana, ova Odluka trebala bi stupiti na snagu trećeg dana od dana objave u Službenom listu Europske unije,
                  
               DONIJELO JE OVU ODLUKU:
         
            Članak 1.
            Definicije
            Pojmovi koji se upotrebljavaju u ovoj Odluci imaju isto značenje kao i pojmovi definirani u etičkom okviru ESB-a, osim ako je drukčije propisano.
         
         
            Članak 2.
            Nadležno tijelo
            Kada se prijava informacije o povredama primljena putem alata za prijavu odnosi na visokog dužnosnika ESB-a kao osobu koja je počinila povredu ili osobu s kojom je ta osoba povezana, nadležno tijelo koje procjenjuje takvu prijavu i daje povratnu informaciju zviždaču i/ili dalje postupa u vezi s takvom prijavom je:
            
                        (a)
                     
                     
                        predsjednik; ili
                     
                  
                        (b)
                     
                     
                        potpredsjednik, ako je visoki dužnosnik ESB-a na kojeg se odnosi prijava predsjednik.
                     
                  
         
            Članak 3.
            Procedura za procjenu i daljnje postupanje
            
               1.   S prijavama informacija o povredama primljenim putem alata za prijavu koje se odnose na visokog dužnosnika ESB-a kao osobe koja je počinila povredu ili s kojom je ta osoba povezana dalje se postupa u skladu s Odlukom (EU) 2016/456 Europske središnje banke (ESB/2016/3) (3) kada su takve prijave unutar područja primjene te Odluke.
            
            
               2.   Kada prijave informacija o povredama iz stavka 1. nisu unutar područja primjene Odluke (EU) 2016/456 (ESB/2016/3) dalje se postupa u skladu s Administrativnom okružnicom 01/2006 o unutarnjim administrativnim istragama (4).
            
            
               3.   Neovisno o stavku 2., nadležno tijelo određeno na temelju članka 2. može:
               
                           (a)
                        
                        
                           prije donošenja odluke o tome opravdava li primljena informacija unutarnju istragu, proslijediti primljenu informaciju Odboru za etiku ESB-a radi davanja savjeta o ovom pitanju;
                        
                     
                           (b)
                        
                        
                           ako zaključi da primljena informacija opravdava unutarnju administrativnu istragu odlučiti, odstupajući od članka 4. stavaka od 1. do 4. Administrativne okružnice 01/2006, izravno otvoriti administrativnu istragu i donijeti odgovarajuću odluku u skladu s člankom 4. stavkom 5. i 6. Administrativne okružnice 01/2006 uključujući mogućnost da nadležno tijelo određeno na temelju članka 2. iznimno odluči samo provesti administrativnu istragu, određujući u tom slučaju osobu ili panel, na odgovarajućem položaju, za provođenje istrage.
                        
                     
         
         
            Članak 4.
            Stupanje na snagu
            Ova Odluka stupa na snagu trećeg dana od dana objave u Službenom listu Europske unije.
         
         
            Sastavljeno u Frankfurtu na Majni, 27. listopada 2020.
            
               
                  Predsjednica ESB-a
               
               Christine LAGARDE
            
         
         
            (1)  Izmjene Etičkog okvira ESB-a (još nije objavljeno u Službenom listu).
         
            (2)  Kodeks ponašanja za visoke dužnosnike Europske središnje banke (2019/C 89/03) (SL C 89, 8.3.2019., str. 2.).
         
            (3)  Odluka (EU) 2016/456 Europske središnje banke od4. ožujka 2016. o uvjetima za istrage Europskog ureda za borbu protiv prijevara Europske središnje banke u području sprečavanja prijevara, korupcije i svih drugih nezakonitih aktivnosti koje utječu na financijske interese Unije (ESB/2016/3) (
            SL L 79, 30.3.2016., str. 34.
            ).
         
         
            (4)  Administrativna okružnica 01/2006 donesena je21. ožujka 2006. i dostupna je na mrežnim stranicama ESB-a.